
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 139
                                                               din 30 iunie 2022
privind înființarea serviciului social “Servicii de asistență comunitară”, la nivel de compartiment, în subordinea Direcției de Asistență Socială Sighișoara și aprobarea Regulamentului de organizare și funcționare a serviciului social furnizat în comunitate prin Compartimentul “Servicii de asistență comunitară”

Consiliul Local al Municipiului Sighişoara, întrunit în ședință ordinară,

Luând act de proiectul de hotărâre, înregistrat cu nr. 16.240/13.05.2022 şi la Consiliul Local Sighișoara cu nr. 16.364/16.05.2022, de referatul de aprobare, înregistrat cu nr. 16.239/13.05.2022, al Primarului municipiului, în calitate de iniţiator, calitate conferită de prevederile art. 136 alin. (1) coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere:

· Legea nr. 292/2011, Legea asistenței sociale, cu modificările și completările ulterioare;

· Hotărârea Guvernului nr. 797/2017 pentru aprobarea regulamentelor - cadru de organizare şi funcţionare ale serviciilor publice de asistenţă socială şi a structurii orientative de personal, cu modificările și completările ulterioare – Anexa 2;
· Regulamentul de organizare și funcționare a Direcției de Asistență Socială Sighișoara, aprobat prin Hotărârea Consiliului Local Sighișoara nr. 109/18.05.2018 și actualizat prin Hotărârea Consiliului Local Sighișoara nr. 154/31.07.2018;
· Legea nr. 197/2012 privind asigurarea calităţii în domeniul serviciilor sociale, cu modificările și completările ulterioare;
· Hotărârea Guvernului nr. 118/2014 pentru aprobarea Normelor metodologice de aplicare a prevederilor Legii nr. 197/2012 privind asigurarea calităţii în domeniul serviciilor sociale, cu modificările și completările ulterioare;
· art. 3 din Hotărârea Guvernului nr. 867/2015 pentru aprobarea Nomenclatorului serviciilor sociale, precum şi a regulamentelor - cadru de organizare şi funcţionare a serviciilor sociale, cu modificările și completările ulterioare;
· Nomenclatorul serviciilor sociale - Anexa la Hotărârea Guvernului nr. 867/2015 pentru aprobarea Nomenclatorului serviciilor sociale, precum şi a regulamentelor - cadru de organizare şi funcţionare a serviciilor sociale, cu modificările și completările ulterioare;
· Regulamentul - cadru de organizare şi funcţionare a serviciului social furnizat în comunitate, prevăzut în anexa nr. 4 la Nomenclatorul serviciilor sociale, aprobat prin Hotărârea Guvernului nr. 867/2015, cu modificările și completările ulterioare;
Văzând prevederile art. 7 din Legea nr. 52/2003 privind transparenţa decizională în administraţia publică, republicată, cu modificările și completările ulterioare;
Ținând cont de obiectivele Strategiei de dezvoltare a serviciilor sociale la nivelul municipiului Sighișoara, pentru perioada 2021 – 2030, aprobată prin Hotărârea Consiliului Local Sighișoara nr. 187/29.09.2021;

Având în vedere Planul anual de acțiune privind serviciile sociale administrate și finanțate din bugetul Municipiului Sighișoara, pentru anul 2022, aprobat prin Hotărârea Consiliului Local Sighișoara nr. 3/27.01.2022, cu precădere punctul 2 din plan – Servicii sociale propuse spre a fi înființate;
Având în vedere Raportul de specialitate al Direcției de Asistență Socială Sighișoara, înregistrat cu nr. 288/01.02.2022 și la Municipiul Sighișoara cu nr. 16.236/13.05.2022, cu propunerea de înființare a serviciului social “Servicii de asistență comunitară”, la nivel de compartiment, în subordinea Direcției de Asistență Socială Sighișoara și aprobarea Regulamentului de organizare și funcționare a serviciului social furnizat în comunitate prin Compartimentul “Servicii de asistență comunitară”;
Având în vedere avizele favorabile ale tuturor comisiilor pe domenii de specialitate;
În temeiul prevederilor art. 129 alin. (1), alin. (2) lit. a) și lit. d), alin. (3) lit. c), alin. (7) lit. b) și lit. s) și alin. (14), art. 139 alin. (1) și a art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

   H O T Ă R Ă Ş T E:

Art. 1. Se aprobă înființarea serviciului social “Servicii de asistență comunitară”, la nivel de compartiment, fără personalitate juridică, în subordinea Direcției de Asistență Socială Sighișoara.

Art. 2. Se aprobă Regulamentul de organizare și funcționare a serviciului social furnizat în comunitate prin Compartimentul “Servicii de asistență comunitară”, conform anexei, care face parte integrantă din prezenta hotărâre.

Art. 3. Date fiind cele de mai sus, Organigrama și Statul de funcții ale Direcției de Asistență Socială Sighișoara, aprobate prin H.C.L. Sighișoara nr. 167/16.09.2020, se vor actualiza/modifica în mod corespunzător.

Art. 4. Direcția de Asistență Socială Sighișoara se încredinţează cu ducerea la îndeplinire a prevederilor prezentei hotărâri.
Art. 5. Prin grija d-nei Anca Bizo, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro. 

PREŞEDINTE DE ŞEDINŢĂ,

  

           Tűrk Michaela               
                                              Contrasemnează pentru legalitate
                                      SECRETARUL GENERAL al municipiului,


                                        Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Biroul Resurse Umane și Administrare Sistem Informatic;
  1 ex. Biroul Buget, Contabilitate, Salarizare – Direcția Economică;
  3 ex. Direcția de Asistenţă Socială Sighișoara.
11 ex.  
B.A. 
